b"\n_START_ARTICLE_\n\xe1\xb8\xa8ad\xc4\xabth\n_START_PARAGRAPH_\n\xe1\xb8\xa8ad\xc4\xabth (araabia keeles \xd8\xad\xd8\xaf\xd9\x8a\xd8\xab\xe2\x80\x8e 'jutustus') on p\xc3\xa4rimus islami prohveti Mu\xe1\xb8\xa9ammadi \xc3\xbctlustest ja tegudest, mida Muhammadi j\xc3\xa4rglased suuliselt edasi andsid ning mitu p\xc3\xb5lvkonda p\xc3\xa4rast prohveti surma kokku kogusid ja kirja panid. Iga hadith'i narratiivi puhul on leitud ja v\xc3\xa4lja toodud inimesed, kes seda lugu kuulsid ja edasi andsid. Nende allikate j\xc3\xa4rgi m\xc3\xa4\xc3\xa4ratakse narratiivi usaldusv\xc3\xa4\xc3\xa4rsus._NEWLINE_Suuliselt edasi antud ja\xc2\xa0hadith'idena kirjapandud\xc2\xa0islami\xc2\xa0p\xc3\xbcha p\xc3\xa4rimus\xc2\xa0prohvet\xc2\xa0Muhammadi tegudest ja \xc3\xbctlustest moodustab islami sunna ehk tava._NEWLINE_Joseph Schacht kirjeldab hadith'i kui sunna dokumentatsiooni."